Saking pamanggih kula, nama makatên punika botên kok sumêdya ngrèmèhakên dhadhatêngdhatêng. golongan wanita, langkung-langkung para rôndha, babarpisan botên. Namung wontêning nama ingkang kados makatên wau, bokmanawi kapirid saking kawontênanipun, jalaran sintên ingkang sampun nate dhahar tape, môngka lajêng dhahar rôndha anjondhil, kraos eca sangêt (yèn katandhing raosing tape lugu) mila lajêng ngalêm, utawi gumun, kêlanturipun ngantos anjondhil, mila lajêng kanamakakên: rôndha anjondhil.